Πρόταση οδηγίας του Συμβουλίου για τη δεύτερη τροποποίηση της οδηγίας 90/394/ΕΟΚ σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία (98/C 123/12) (Κείμενο που παρουσιάζει ενδιαφέρον για τον ΕΟΧ) COM(1998) 170 τελικό - 98/0093(SYN)

(Υποβληθείσα από την Επιτροπή στις 18 Μαρτίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 188 Α,

την οδηγία του Συμβουλίου 90/394/ΕΟΚ της 28ης Ιουνίου 1990 σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία (1), όπως τροποποιήθηκε για πρώτη φορά από την οδηγία 97/42/ΕΟΚ (2),

την πρόταση της Επιτροπής, η οποία διατυπώθηκε μετά από ανταλλαγή απόψεων με τη Συμβουλευτική Επιτροπή, για την Ασφάλεια, την Υγιεινή και την Προστασία της Υγείας στον Τόπο Εργασίας,

τη γνώμη της Οικονομικής και Κοινωνικής Επιτροπής,

Ενεργώντας σύμφωνα με τη διαδικασία που αναφέρεται στο άρθρο 189Γ της Συνθήκης,

Εκτιμώντας,

ότι το άρθρο 118 Α της Συνθήκης προβλέπει ότι το Συμβούλιο θεσπίζει, με οδηγίες, τις ελάχιστες προδιαγραφές για την προώθηση της βελτίωσης ιδίως του χώρου εργασίας, ώστε να εξασφαλίζεται καλύτερο επίπεδο προστασίας της ασφάλειας και της υγείας των εργαζομένων 7

ότι, δυνάμει του εν λόγω άρθρου, στις οδηγίες αυτές πρέπει να αποφεύγεται η επιβολή διοικητικών, οικονομικών και νομικών περιορισμών, οι οποίοι θα εμπόδιζαν τη δημιουργία και την ανάπτυξη μικρομεσαίων επιχειρήσεων 7

ότι οι μεταλλαξιογόνοι παράγοντες γεννητικών κυττάρων είναι ουσίες οι οποίες μπορούν να προκαλέσουν μόνιμη αλλαγή του αριθμού και της δομής του γεννητικού υλικού ενός γεννητικού κυττάρου, κάτι που μπορεί να οδηγήσει με τη σειρά του σε αλλαγή των φαινοτυπικών χαρακτηριστικών του κυττάρου αυτού, η οποία μπορεί να μεταδοθεί στις επόμενες γενεές απογόνων 7

ότι λόγω της αλληλεπίδρασής τους με το DNA οι μεταλλαξιογόνοι παράγοντες γεννητικών κυττάρων ενδέχεται να έχουν καρκινογόνο δράση 7

ότι το μονομερές βινυλοχλωρίδιο καταχωρίζεται ως καρκινογόνος παράγοντας κατηγορίας 1 στην οδηγία 67/548/ΕΟΚ του Συμβουλίου 7

ότι για λόγους συνέπειας και σαφήνειας, οι βασικές διατάξεις της οδηγίας 78/610/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων των κρατών μελών, οι οποίες αφορούν στην υγειονομική προστασία των εργαζομένων που εκτίθενται στο μονομερές βινυλοχλωρίδιο πρέπει να συμπεριληφθούν στην παρούσα οδηγία, χωρίς να μειωθεί το επίπεδο προστασίας της υγείας και της ασφάλειας των εργαζομένων 7

ότι η οδηγία του Συμβουλίου 78/610/ΕΟΚ μπορεί να ακυρωθεί, από τη στιγμή που θα τεθεί σε ισχύ η παρούσα οδηγία 7

ότι η καρκινογόνος ικανότητα της σκόνης ξύλου δρυός και οξιάς έχει επιβεβαιωθεί από επιδημιολογικές μελέτες που έγιναν σε εργαζόμενους που εκτίθενται σε αυτές 7 ότι ένας μεγάλος αριθμός εργαζομένων εκτίθεται σε κινδύνους που μπορούν να βλάψουν την υγεία 7

ότι το άρθρο 16 της οδηγίας 90/394/ΕΟΚ προβλέπει τη θέσπιση οριακών τιμών έκθεσης για όλους τους καρκινογόνους παράγοντες για τους οποίους είναι δυνατόν κάτι τέτοιο, με βάση τις διαθέσιμες πληροφορίες, επιστημονικές, τεχνικές και άλλες 7

ότι θα πρέπει να καθοριστούν τέτοιες οριακές τιμές για τις σκόνες ξύλου 7 ότι θα πρέπει να μειωθούν οι τρέχουσες οριακές τιμές για το μονομερές βινυλοχλωρίδιο ώστε να αντικατοπτρίζουν καλύτερα τα ελάχιστα πρότυπα για τεχνολογικές διεργασίες, τα οποία απηχούν παράγοντες που έχουν σχέση με τη σκοπιμότητα, χωρίς να εγκαταλείπεται ο στόχος της διασφάλισης της υγείας των εργαζομένων στο χώρο εργασίας 7

ότι η τήρηση των στοιχειωδών προδιαγραφών για την προστασία της υγείας και της ασφάλειας των εργαζομένων από τους συγκεκριμένους κινδύνους που συνδέονται με καρκινογόνους παράγοντες αποσκοπεί, όχι μόνο στη διασφάλιση της προστασίας της υγείας και της ασφάλειας του κάθε εργαζομένου, αλλά και στην παροχή, σε όλους τους εργαζομένους της Κοινότητας, ενός ελάχιστου επιπέδου προστασίας 7

ότι πρέπει να θεσπιστεί, στο σύνολο της Κοινότητας, ένα εύλογο επίπεδο προστασίας από τους κινδύνους που συνδέονται με καρκινογόνους παράγοντες και ότι το επίπεδο αυτό πρέπει να καθοριστεί με ένα πλαίσιο γενικών αρχών που θα επιτρέψει στα κράτη μέλη να εφαρμόζουν με συνέπεια τις ελάχιστες προδιαγραφές 7

ότι η παρούσα τροποποίηση αποτελεί πρακτική πτυχή της υλοποίησης της κοινωνικής διάστασης της εσωτερικής αγοράς 7

ότι, σύμφωνα με την απόφαση 74/325/ΕΟΚ (3), η Επιτροπή πρέπει να διαβουλεύεται με τη συμβουλευτική επιτροπή για την ασφάλεια, την υγιεινή και την προστασία της υγείας στον τόπο εργασίας, με σκοπό την κατάρτιση προτάσεων στον τομέα αυτό,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 90/394/ΕΟΚ, όπως τροποποιήθηκε για πρώτη φορά από την οδηγία 97/42/ΕΟΚ, τροποποιείται ως εξής:

1. Το άρθρο 1 παράγραφος 4 αντικαθίσταται από το εξής:

«Όσον αφορά τον αμίαντο, με τον οποίο ασχολείται ειδική οδηγία, οι διατάξεις της παρούσας οδηγίας εφαρμόζονται όταν αυτές είναι πιο ευνοϊκές για την υγεία και την ασφάλεια στην εργασία.»

2. Στο παράρτημα I θα πρέπει να προστεθούν τα σημεία 5 έως 7

«5. Εργασίες που περιλαμβάνουν έκθεση σε σκόνες ξύλου των ακόλουθων ειδών: δρυς και οξιά.

6. Ουσία η οποία, σύμφωνα με τα κριτήρια του παραρτήματος VI της οδηγίας 67/548/ΕΟΚ, κατατάσσεται στην κατηγορία 1 ή 2 καρκινογόνων παραγόντων 7

7. Παρασκεύασμα αποτελούμενο από μία ή περισσότερες ουασίες οι οποίες αναφέρονται στο σημείο 6, όπου η συγκέντρωση μίας ή περισσότερων επιμέρους ουσιών ανταποκρίνεται στις απαιτήσεις σχετικά με τα όρια συγκέντρωσης για την ταξινόμηση του παρασκευάσματος στην κατηγορία 1 ή 2 καρκινογόνων παραγόντων που ορίζονται είτε:

- στο παράρτημα I της οδηγίας 67/548/EEC, ή

- στο παράρτημα I της οδηγίας 88/379/ΕΟΚ ή όπου η ουσία ή οι ουσίες δεν εμφανίζονται στο παράρτημα I της οδηγίας 67/548/ΕΟΚ ή εμφανίζονται σε αυτό χωρίς όρια συγκέντρωσης 7»

3. Στο τμήμα Α του παραρτήματος III προστίθεται ο ακόλουθος παράγοντας:

>ΘΕΣΗ ΠΗΝΑΚΑ>

Άρθρο 2

Η οδηγία 78/610/ΕΟΚ περί προσεγγίσεως των νομοθετικών, κανονιστικών και διοικητικών διατάξεων των κρατών μελών, οι οποίες αφορούν στην υγειονομική προστασία των εργαζομένων που εκτίθενται στο μονομερές βινυλοχλωρίδιο καταργείται με ισχύ από την . . .

Άρθρο 3

Με βάση τα τελευταία διαθέσιμα επιστημονικά δεδομένα, η Επιτροπή μπορεί να υποβάλει πρόταση στο Συμβούλιο, εντός πενταετίας από την ημερομηνία της παρούσας οδηγίας, για την έγκριση αναθεωρημένων οριακών τιμών για το μονομερές βινυλοχλωρίδιο και για τις σκόνες ξύλου (δρυός και οξιάς), σύμφωνα με το άρθρο 118 Α της Συνθήκης.

Άρθρο 4

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για τη συμμόρφωση με την οδηγία αυτή, το αργότερο μέχρι την . . . και ενημερώνουν αμέσως σχετικά την Επιτροπή.

Όταν τα κράτη μέλη εκδίδουν τις εν λόγω διατάξεις, αυτές θα πρέπει να περιλαμβάνουν αναφορά στην οδηγία αυτή ή να συνοδεύονται από τέτοια αναφορά κατά το χρόνο της επίσημης δημοσίευσής τους. Η διαδικασία για την αναφορά αυτή θεσπίζεται από τα κράτη μέλη.

2. Τα κράτη μέλη ανακοινώνουν στην Επιτροπή τα κείμενα των διαταξεων της εθνικής νομοθεσίας την οποία εκδίδουν στο πεδίο που καλύπτει η οδηγία αυτή.

Άρθρο 5

Η παρούσα οδηγία απευθύνεται στα κράτη μέλη.

(1) ΕΕ L 196, 26.7.1990, σ. 1.

(2) ΕΕ L 179, 8.7.1997, σ. 4.

(3) ΕΕ L 185, 9.7.1974, σ. 15. Απόφαση, όπως αυτή τροποποιήθηκε για τελευταία φορά ως συνέπεια της πράξης προσχώρησης του 1994.